چارلی ھیتن
چارلی ڕۆز ھیتن (لەدایکبووی ٦ی شوباتی ١٩٩٤) ئەکتەر و مۆسیقاژەنێکی ئینگیلیزییە. ناسراوە بە ڕۆڵی سەرەکی جۆناثان بایەرس لە زنجیرەی نێتفلیکسی خەیاڵی درامی شتە نامۆکان (٢٠١٦–ئێستا).

ژیانی سەرەتایی 
چارلی لە لیدس، ڕۆژئاوای یۆرکشێر لەدایکبووە، و لە شوقەیەک لە بریدڵینگتن لەلایەن دایکییەوە گەورە کراوە.

پیشە

مۆسیقا 
چارلی ڕۆیشت بۆ لەندەن کە ١٦ ساڵان بوو و بەژداری لە باندێکی ڕۆک کرد بە ناوی Comanechi وەک دەرەمەرێک و لەگەڵیاندا بوو بۆ زیاتر لە ساڵێک. چارلی پاشان بەژداری لە باندێکی psychedelic کرد کە لە لەندەن پێکھاتبوو بە ناوی Half Loon.

ڕۆڵگێڕان 
لە ٢٠١٤ دا، چارلی ڕۆڵی گێڕا لەکورتە فیلمێک بە ناوی "Life Needs Courage". لە ٢٠١٥ دا، یەکەم ڕۆڵی گەورەی گێڕا لە زنجیرەی تاوانی ITV بە ناوی DCI Banks، کە ڕۆڵی گاری مەکڕێدی ئەگێڕا. و پاشان ڕۆڵی ڕایڵی گێڕا لە زنجیرەی پشکنەری ITV بە ناوی Vera. و وەک میوانێک لە زنجیرەی پزیشکی درامی BBC One بە ناوی Casualty وەک جەیسن وەیکۆت. لە ٢٠١٦ دا، لە فیلمی ھەستبزوێن بەناوی Shut Inا، کە نەیۆمی واتس و ئۆلیڤەر پلاتیش ڕۆلی سەرەکیان تێدا ئەگێڕاوە، و فەیرن بڵاکبێرن دەرھێنانی بۆ کردووە. ھەروەھا چارلی ڕۆڵی جۆناثان بایەرس ئەگێڕێت لە زنجیرەی نێتفلیکسی خەیاڵی درامی شتە نامۆکان. لە ٢٠١٦ دا، ڕۆڵی سەرەکی لە فیلمی درامی As You Are گێڕا.

لە مەی ٢٠١٧ دا، چارلی ھەڵبژێردرا بۆ ئەوەی ڕۆڵی ساموێڵ «سام» گوثری / کانۆنبۆڵ بگێڕێت لە New Mutants، فیلمێکی ٢٠٢٠ کە لە کۆمیکی ماڕڤڵ بەھەمان ناوەوە وەرگیراوە. لە ئابی ٢٠١٨، BBC ڕایگەیاند کە چارلی ڕۆڵی جۆسێف مێریک ئەگێڕێت، کە بە "Elephant Man" ناسراوە، لە درامایەکی دوو بەشی. ھەڵبژاردی چارلی بۆ ڕۆڵەکە ڕەخنەی لێگیرا لەلایەن گروپێکی خێرخوازی کەم ئەندامانەوە، کە سەرۆکی گروپەکە ئەڵێت کە بەکار نەھێنانی ئەکتەرێکی کەم ئەندام ھەلێکبووە کە لەدەستیان داوە.

ژیانی تایبەتی 
چارلی کوڕێکی ھەیە، ئاڕچی (لەدایکبووی ٢٠١٤) لە پەیوەندییەک لەگەڵ ئاکیکۆ ماتسورا.

لە ٢٠١٦وە، لە پەیوەندییەک دا بووە لەگەڵ ناتالیا دایەر کە ڕۆڵی خۆشەویستی جۆناثان ئەگێڕێت، نانسی ویڵەر لە زنجیرەی شتە نامۆکان

چارلی پریمیەری وەرزی دووەمی شتە نامۆکانی لە کیس چوو کە لە ٢١ی نیسانی ٢٠١٧ دا بوو. چارلی لە فڕۆکەخانەی لۆس ئەنجلس ڕاگیرابوو، ڕاپۆڕتەکان ئەڵین کە بەھۆی دۆزینەوەی بڕێک لە کۆکاین بووە. نەگیرابوو و نێردرابۆوە بۆ لەندەن. دوای زیاتر لە ھەفتەیەک، لە لێدوانێکی دا گووتی کە گەشتەکەی بۆ ئەمریکا «بەھۆی کێشەیەک لەلایەن کۆچی ئەمریکاوە ڕێگری لێکراوە.» و «نەگیراوە و سزاش نەدراوە بەھۆی تاوانەوە.»

فیلمۆگرافی

فیلم

تەلەڤیزیۆن

خەڵات و پاڵێوراوەکان

سەرچاوەکان

بەستەرە دەرەکییەکان 
 

ئەکتەرەکانی پیاوی ئینگلیزی سەدەی ٢١ەم
ئەکتەرەکانی تەلەڤیزیۆنی پیاوی ئینگلیز
ئەکتەرەکانی فیلمی پیاوی ئینگلیز
زیندووان
لەدایکبووانی ١٩٩٤